CELEX: 62004TO0431
Language: el
Date: 2007-06-18 00:00:00
Title: Διάταξη του Προέδρου του Πρωτοδικείου της 18ης Ιουνίου  2007. # Ιταλική Δημοκρατία κατά Επιτροπής των Ευρωπαϊκών Κοινοτήτων. # Ασφαλιστικά μέτρα - Αίτηση λήψεως προσωρινών μέτρων - Κανονισμός (ΕΚ) 1429/2004 - Κοινή οργάνωση της αμπελοοινικής αγοράς - Καθεστώς χρήσεως των ονομασιών των ποικιλιών αμπέλου ή των συνωνύμων τους - Χρονικός περιορισμός της χρήσεως - Αίτηση που έχει καταστεί άνευ αντικειμένου. # Υπόθεση T-431/04 R.

Διάταξη του Προέδρου του Πρωτοδικείου της 18ης Ιουνίου 2007 — Ιταλία κατά Επιτροπής
      (Υπόθεση T-431/04 R)
      «Ασφαλιστικά μέτρα — Αίτηση λήψεως προσωρινών μέτρων — Κανονισμός (ΕΚ) 1429/2004 — Κοινή οργάνωση της αμπελοοινικής αγοράς — Καθεστώς χρήσεως των ονομασιών των ποικιλιών αμπέλου ή των συνωνύμων τους — Χρονικός περιορισμός της χρήσεως — Αίτηση που έχει καταστεί άνευ αντικειμένου»
      1.                     Διαδικασία ασφαλιστικών μέτρων — Προσωρινά μέτρα — Προϋποθέσεις χορηγήσεως — Επείγον — «Fumus boni juris» — Σωρευτικός χαρακτήρας
            — Στάθμιση του συνόλου των εμπλεκομένων συμφερόντων (Άρθρο 243 ΕΚ· Κανονισμός Διαδικασίας του Πρωτοδικείου, άρθρο 104 § 2)
            (βλ. σκέψεις 22-23)
      2.                     Διαδικασία ασφαλιστικών μέτρων — Έννομο συμφέρον (Άρθρα 242 ΕΚ και 243 ΕΚ) (βλ. σκέψεις 26, 33-34)
      Αντικείμενο 
      
         Αίτηση λήψεως προσωρινών μέτρων με την οποία ζητείται, κυρίως, η αναστολή, μέχρι την έκδοση της αποφάσεως του Δικαστηρίου
                  στις συνεκδικαζόμενες υποθέσεις C-23/07 και C-24/07, της εκτελέσεως της διατάξεως η οποία περιορίζει έως τις 31 Μαρτίου 2007
                  το δικαίωμα χρήσεως της ονομασίας «tocai friulano», και η οποία έχει τη μορφή επεξηγηματικής σημειώσεως του παραρτήματος Ι,
                  σημείο 103, του κανονισμού (ΕΚ) 1429/2004 της Επιτροπής, της 9ης Αυγούστου 2004, για τροποποίηση του κανονισμού (ΕΚ) 753/2002,
                  για τη θέσπιση ορισμένων λεπτομερειών εφαρμογής του κανονισμού (ΕΚ) 1493/1999 του Συμβουλίου, όσον αφορά την περιγραφή, την
                  ονομασία, την παρουσίαση και την προστασία ορισμένων αμπελοοινικών προϊόντων (ΕΕ L 263, σ. 11), και, επικουρικώς, η αναστολή
                  της εκτελέσεως της ίδιας διατάξεως στο έδαφος της Ιταλικής Δημοκρατίας, μέχρι την έκδοση της αποφάσεως του Δικαστηρίου στις
                  συνεκδικαζόμενες υποθέσεις C-23/07 και C-24/07, συνοδευόμενη από απαγόρευση εξαγωγής της παραγωγής στην Κοινότητα και υπό
                  την επιφύλαξη της εμπορίας του οίνου που φέρει την ονομασία «tokaj» ουγγρικής παραγωγής ή των ομωνύμων οίνων των οποίων η
                  εμπορία έχει επιτραπεί στην Ιταλία και στην Κοινότητα.
               
            Διατακτικό 
      Ο Πρόεδρος του Πρωτοδικείου διατάσσει:
      
         
                   
               
               
                  
               
               
                  Απορρίπτει την αίτηση ασφαλιστικών μέτρων.
               
            
         
                   
               
               
                  
               
               
                  Επιφυλάσσεται ως προς τα δικαστικά έξοδα.